open-index/open-wikipedia-markdown huggingface dataset:
620 Δρακονία

Η **Δρακονία (Drakonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,772. Ανακαλύφθηκε το 1906 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από το Πανεπιστήμιο Drake της Αϊόβα των ΗΠΑ.

## Φυσικά χαρακτηριστικά
Οι διαστάσεις της Δρακονίας είναι άγνωστες. Ο φασματικός τύπος της είναι **E**. Η Δρακονία περιστρέφεται γύρω από τον εαυτό της μία φορά κάθε 5 ώρες και 29 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δρακονια
625 Ξενία

Η **Ξενία (Xenia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,813. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Ξενίας εκτιμάται σε 28,37 ± 1,9 χιλιόμετρα. Ο φασματικός τύπος της είναι **Sa** (λιθώδης), ενώ το άλβεδό της είναι 0,2195. Η Ξενία περιστρέφεται γύρω από τον εαυτό της μία φορά κάθε 21 ώρες και 6 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ξενια
Ποντσόλ

Με την ονομασία **Ποντσόλ** (ποντ-σολ), ή Σποντοσόλ, (εξελληνισμένα ποντζολικό) φέρεται ειδικός τύπος εδάφους στο οποίο παρατηρείται χαρακτηριστική ελουβίωση (= απομάκρυνση οξειδίων) του αργιλίου και του σιδήρου με συνέπεια να δημιουργείται ένας τεφρο-αμμώδης επιφανειακός ορίζοντας και ένας ιλλουβιακός ορίζοντας (= επίπεδο απόθεσης), πλούσιος σε άμορφες αργίλους.

Τέτοιος τύπος εδάφους είναι αυτός στον οποίο αναπτύσσονται κυρίως τα αρκτικά δάση καθώς και τα κωνοφόρα, σε υγρά υποαρκτικά και ηπειρωτικά κλίματα. Όμοιος τύπος εδάφους απαντάται και σε θερμότερες περιοχές όπως στη Φλόριντα, στις ΗΠΑ. Γενικά τα εδάφη αυτού του τύπου λόγω και της υπερβολικής αποστράγγισης που παρατηρείται κρίνονται φτωχά για γεωργική εκμετάλλευση, καλλιέργεια.

*Το όνομα προέρχεται εκ της ρωσικής γλώσσας και είναι σύνθετο, από τις λέξεις ποντ + σολ («εν δυνάμει» + τέφρα). Εκ του ίδιου ονόματος προσδιορίζεται και η διαδικασία της δημιουργίας του, κυρίως ως προϊόν αποστράγγισης, που ονομάζεται «**ποντσολίωση**».

## Πηγές
* Εγκυκλοπαίδεια Πάπυρος Λαρούς Μπριτάννικα τομ.22ος, σελ.104.

Κατηγορία:Εδαφολογία
Κατηγορία:Τύποι εδαφών
626 Νοτβούργη

Η **Νοτβούργη (Notburga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,00. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την Αγία Νοτβούργη.

## Φυσικά χαρακτηριστικά
Η μέση διάμετρος της Νοτβούργης εκτιμάται σε 100,7 χιλιόμετρα. Ο φασματικός τύπος της είναι **Xc** (είδος ανθρακούχου), ενώ το άλβεδό της είναι 0,0437. Η Νοτβούργη περιστρέφεται γύρω από τον εαυτό της μία φορά κάθε 19 ώρες και 23 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νοτβουργη
Εδαφομηχανική

Η **εδαφομηχανική** είναι η επιστήμη της οποίας αντικείμενο έρευνας και μελέτης είναι οι φυσικές ιδιότητες και οι τρόποι χρησιμοποίησης των εδαφών.

## Γενικά
Η εδαφομηχανική αποτελεί ιδιαίτερο κλάδο της Μηχανικής. Διαφέρει των άλλων κλάδων όπως της μηχανικής των στερεών, και γενικά των ρευστών από το γεγονός ότι τα εδάφη παρουσιάζουν σύνολα ύλης από στερεά υγρά και αέρια καθώς και οργανισμών, η μελέτη των οποίων δεν μπορεί να γίνει χωριστά. Παράλληλη της εδαφομηχανικής είναι η μηχανική πετρωμάτων με την οποία και συγκροτούν την Γεωτεχνική.

## Ιστορία
Η εδαφομηχανική ως σύγχρονη επιστήμη πρωτοεμφανίστηκε το 1773 όταν το έτος εκείνο δημοσιεύτηκε η πρώτη σχετική επιστημονική μελέτη από τον Γάλλο φυσικό Κάρολο Αυγουστίνο ντε Κουλόμπ με αναφορά στη γήινη πίεση. Αυτή η εργασία και η θεωρία περί των γήινων μαζών που δημοσίευσε, 84 έτη μετά, ο Σκώτος μηχανικός Γουίλιαμ Ράνκιν, το 1857, θεωρούνται μέχρι σήμερα οι πρωταρχικές εργασίες στην εκτίμηση των γήινων τάσεων. Οι θεωρίες βέβαια αυτές στον 20ο αιώνα τροποποιήθηκαν μερικώς προκειμένου να συμπεριλάβουν τις δυνάμεις συνοχής και τις διάφορες συμπεριφορές εδαφών που διαφοροποιούνται ως προς τη βασική θεωρία του Κουλόμπ.

## Σπουδαιότητα
Οι αρχές και τα πορίσματα της εδαφοτεχνικής λαμβάνονται ιδιαίτερα υπόψη στα διάφορα γεωτεχνικά έργα όπως στη κατασκευή δρόμων, γεφυρών, φραγμάτων κ.λπ. καθώς επίσης και από άλλες επιστήμες όπως Αρχιτεκτονικής,  Γεωλογίας, Γεωργίας, Υδρολογίας, Σεισμολογίας κ.ά.

* Την εδαφομηχανική σπουδάζουν κυρίως οι Πολιτικοί μηχανικοί.

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.22ος, σελ.106.


Κατηγορία:Εδαφολογία
Κατηγορία:Κλάδοι της φυσικής
Κατηγορία:Μηχανική
Τομή συνόλων

[thumb|[Διάγραμμα Βενν τομής δύο συνόλων.]]
Στην θεωρία συνόλων, η **τομή** δύο συνόλων A και B ονομάζουμε το σύνολο που αποτελείται από τα κοινά στοιχεία των συνόλων A και B. 

Η τομή των A και B συμβολίζεται με A \cap B και ορίζεται ως:
:A \cap B= \{x:x \in A  και  x \in B\}.

Για παράδειγμα: 
* Αν A= \{ 1,2,3,\alpha,\beta,\gamma \} και B=\{1,3,4,5,6,\alpha,\gamma\} είναι A  \cap B = \{1,3,\alpha, \gamma \}.
* Αν A = \{1,2,3,4\} και B = \{ 5, 6, \alpha, \gamma \} είναι A \cap B = \varnothing όπου \varnothing είναι το κενό σύνολο, δηλαδή το σύνολο το οποίο δεν έχει στοιχεία.

Για δύο σύνολα A και B χωρίς κοινά στοιχεία, δηλαδή με A \cap B = \varnothing, λέμε ότι είναι ξένα μεταξύ τους.

## Ιδιότητες

Η **τομή συνόλων** είναι μια πράξη μεταξύ συνόλων, για την οποία ισχύουν οι ιδιότητες:  
(όπου A, B, \Gamma \subseteq \Omega και \varnothing είναι το κενό σύνολο)
*A\cap A= A  (ανακλαστική ιδιότητα)
*A\cap \Omega=A
*A\cap A^c= \varnothing
*A\cap B=B\cap A  (αντιμεταθετική ιδιότητα)
*A\cap (B\cap \Gamma)=(A\cap B)\cap \Gamma  (προσεταιριστική ιδιότητα)
*A\cap B \subseteq A και A\cap B \subseteq B
*A \subseteq B \Leftrightarrow A\cap B=A
*A \subseteq B \Rightarrow A\cap \Gamma \subseteq B\cap \Gamma

Ακόμη για τις πράξεις της ένωσης και της τομής συνόλων ισχύουν και οι γενικές ιδιότητες:
*A\cup (B\cap \Gamma)=(A\cup B)\cap(A\cup \Gamma)   (επιμεριστική ιδιότητα της ένωσης ως προς την τομή)
*A\cap (B\cup \Gamma)=(A\cap B)\cup(A\cap \Gamma)   (επιμεριστική ιδιότητα της τομής ως προς την ένωση)
*A\cup (A\cap B)=A\cap (A\cup B)=A        (ιδιότητα της απορρόφησης)

## Δείτε επίσης
* Θεωρία συνόλων
* Ένωση συνόλων

## Παραπομπές


## Εξωτερικοί σύνδεσμοι

Κατηγορία:Θεμελιώδεις έννοιες θεωρίας συνόλων
Κατηγορία:Δυαδικές πράξεις
Κοινότητα (αποσαφήνιση)

Ο όρος **κοινότητα** μπορεί να αναφέρεται:

* στην κοινότητα ως ομάδα ζώντων οργανισμών.

* στην κοινότητα ως μονάδα της δημόσιας διοίκησης στην Ελλάδα

* στην Ευρωπαϊκή Οικονομική Κοινότητα, ιδίως όταν γράφεται με κεφαλαίο πρώτο γράμμα.
Μικρογράμματοι κώδικες της Καινής Διαθήκης

Οι ** Μικρογράμματοι κώδικες της Καινής Διαθήκης** είναι συλλογή από χειρόγραφα του 9ου μέχρι του 16ου αιώνα. Είναι γραμμένα σε περγαμηνές η χαρτί. Διασώζονται 2911 χειρόγραφα, τα περισσότερα αποσπάσματα. 

## Πηγές
* Kurt Aland and Barbara Aland. *The Text of the New Testament: An Introduction to the Critical Editions and to the Theory and Practice of Modern Textual Criticism*. Grand Rapids, Michigan, 1995.
* Aland, Kurt, M. Welte, B. Köster and K. Junack. *Kurzgefasste Liste der griechischen Handschriften des Neuen Testaments*. Berlin, New York: Walter de Gruyter, 1994.
* Caspar René Gregory, "Die griechischen Handschriften des Neuen Testaments"; Leipzig 1908.

## Εξωτερικοί σύνδεσμοι
* Peter M. Head, New Testament Minuscule Manuscripts 
* New Testament Greek MSS ordered by century (Compiled by Maurice Robinson)
* A Table of Greek Manuscripts 
* "Continuation of the Manuscript List" *[[Institute for New Testament Textual Research|INTF]]*, University of Münster. Retrieved September 8, 2009

## Σχετικά κύρια άρθρα

* Μεγαλογράμματοι κώδικες της Καινής Διαθήκης
* Κυριότεροι Κώδικες των Χριστιανικών Ελληνικών Γραφών
* Καινή Διαθήκη

Κατηγορία:Χειρόγραφα της Αγίας Γραφής
Κατηγορία:Καινή Διαθήκη
Κολυμβήθρα του Σιλωάμ

thumb|right|Κολυμβήθρα του Σιλωάμ
**Σιλωάμ** (εβρ. προέλευσης, σημαίνει «Απεσταλμένος») ονομαζόταν μια δεξαμενή στην Ιερουσαλήμ, όπου ο Ιησούς Χριστός έστειλε έναν τυφλό να πλυθεί για να ανακτήσει την όρασή του. Λίγα πράγματα είναι γνωστά για το πώς ήταν τότε αυτή η δεξαμενή, αν και η ευρύτερη θέση της οριοθετείται προφανώς από το σημερινό Μπίρκετ Σιλουάν, λίγο νοτιοδυτικότερα από την Πόλη του Δαβίδ. Πιθανότατα αυτή είναι επίσης κατά προσέγγιση η τοποθεσία της “δεξαμενής” ή του υδροταμιευτήρα του Βασιλιά Εζεκία, που αποτελούσε συνέχεια του αγωγού τον οποίο κατασκεύασε για να μεταφέρει τα νερά της Γιών.

## Οι σήραγγες μεταφοράς νερού στην Πηγή Γιών
Το 1867 στην περιοχή της Ιερουσαλήμ, ο Τσαρλς Γουόρεν ανακάλυψε έναν αγωγό νερού που ξεκινούσε από την πηγή Γιων και κατέληγε μέσα στο λόφο, απ’ όπου ένα φρεάτιο οδηγούσε επάνω, στην Πόλη του Δαβίδ. Προφανώς, αυτή ήταν η δίοδος μέσω της οποίας εισχώρησαν αρχικά στην πόλη οι άντρες του Δαβίδ. Ο καθαρισμός ολόκληρου του συστήματος των σηράγγων οι οποίες ξεκινούν από την πηγή Γιών έγινε στη διάρκεια των ετών 1909-1911. Μια τεράστια σήραγγα, με μέσο ύψος 1,8 μέτρα και μήκος 533 μέτρα είχε λαξευτεί μέσα σε συμπαγή βράχο. Οδηγούσε από την πηγή Γιών στην Κολυμβήθρα του Σιλωάμ, η οποία βρισκόταν στην κοιλάδα των Τυροποιών (μέσα στην πόλη) και είναι προφανώς η σήραγγα που κατασκεύασε ο Εζεκίας. Στο τοίχωμα αυτής της στενής σήραγγας βρέθηκε μια επιγραφή σε αρχαία εβραϊκή γραφή. Αυτή λέει εν μέρει:

## Ιστορία
Η κολυμβήθρα του Σιλωάμ αναφέρεται αρκετές φορές στην Αγία Γραφή. Ο Ησαΐας αναφέρει τα νερά της κολυμβήθρας (8:6). Επίσης αναφέρεται στην κατασκευή της σήραγγας του Εζεκία (22:9). Για τους Χριστιανούς, η κολυμβήθρα του Σιλωάμ έχει επιπλέον ιδιαίτερη σημασία: Αναφέρεται Στο Ευαγγέλιο του Ιωάννη, ως η θέση στην οποία ο Ιησούς έστειλε ένα «τυφλό άτομο από τη γέννησή του", προκειμένου να ολοκληρωθεί η θεραπεία του ανθρώπου.

## Παραπομπές


## Εξωτερικοί σύνδεσμοι
* 
* 

Κατηγορία:Κτίρια και κατασκευές στην Ιερουσαλήμ
Κατηγορία:Γεωγραφία της Βίβλου
Κουκίστρα Ευβοίας

Η **Κουκίστρα** ή Μπαθερίστα είναι η βραχονησίδα που βρίσκεται λίγο βορειότερα της νήσου Καβαλλιανής η οποία αγοράσθηκε το έτος 1930 από τον τότε ιατρό Αλιβεριου Μπέλλο Δημήτριο. Η βραχονησίδα Κουκίστρα και τμήμα της Καβαλλιανής ανήκει σε απόγονο του Μπέλλου Δημητρίου.Η μετονομασία από Μπαθερίστα σε Κουκίστρα  ,έγινε με ΦΕΚ του έτους 1976. Γύρω από τον οικισμό που υπήρχε στην Καβαλλιανή ,αναγνωρισμένος από την απογραφή του έτους 1961 , υπάρχουν και  άλλα τοπωνύμια του νησιού εκτός του Κουκίστρα όπως Στάνη, Τσούκα, Λάμπρου, Καλύβια , κ.λ.π. λόγω των δραστηριοτήτων στο νησί και τον οικισμό των ιδιοκτήτων κληρονόμων Δημητρίου  Μπέλλου .

## Παραπομπές


Κατηγορία:Περιφερειακή ενότητα Ευβοίας
Κατηγορία:Βραχονησίδες Εύβοιας
Κατηγορία:Ελληνικές βραχονησίδες
Το Εβραϊκό Κράτος

Το «Εβραϊκό Κράτος» () είναι βιβλίο γραμμένο από τον Τέοντορ Χερτσλ, το οποίο εκδόθηκε για πρώτη φορά το 1896 στη Λειψία και τη Βιέννη. Ως υπότιτλο έφερε την φράση "Πρόταση για μια σύγχρονη λύση στο  Εβραϊκό ζήτημα" (γερμανικά: Versuch einer modernen Lösung der Judenfrage), και αρχικά ονομαζόταν "Επίκληση προς τους Ρότσιλντ", την γνωστή οικογένεια τραπεζιτών η οποία έπαιξε μεγάλο ρόλο στην δημιουργία του Εβραϊκού κράτους στη γη του Ισραήλ.

Θεωρείται ένα από τα πιο σημαντικά κείμενα του Σιωνισμού.

## Παραπομπές


## Εξωτερικοί σύνδεσμοι
* 

Κατηγορία:Ιουδαϊσμός
Κατηγορία:Βιβλία κοινωνικοπολιτικής ιδεολογίας
Κατηγορία:Θεωρίες συνωμοσίας συσχετιζόμενες με τους Εβραίους
Στήβεν Γκρέυ

Ο **Στήβεν Γκρέυ** (1666 – 7 Φεβρουαρίου 1736) ήταν Άγγλος φυσικός αστρονόμος και χημικός. Υπήρξε ένας από τους σημαντικότερους φυσικούς – ηλεκτρολόγους του 17ου αιώνα. Θεωρείται πατέρας της ηλεκτρικής αγωγιμότητας.

## Βιογραφία
Γεννήθηκε  τον Δεκέμβριο του 1666 στο Κεντ. Από νεαρή ηλικία εργαζόμενος στην επιχείρηση του πατέρα του σε βαφείο υφασμάτων ασχολήθηκε έντονα με την αστρονομία , όπου βοηθούμενος οικονομικά και από φίλους του κατάφερε να σπουδάσει φυσικές επιστήμες.

Πέθανε πάμφτωχος και σχεδόν ξεχασμένος στις 7 Φεβρουαρίου του 1736 στο Λονδίνο όπου και θάφτηκε σε κάποιο νεκροταφείο απόρων. Δεν έχει ανεγερθεί προς τιμή του κανένα μνημείο ούτε υφίσταται προτομή του. Κάποια από τα χειρόγραφά του βρίσκονται στη βιβλιοθήκη της Βασιλικής Εταιρείας.

## Ανακαλύψεις
Κατασκεύασε δικό του τύπο τηλεσκοπίου όπου και έκανε εντυπωσιακές μελέτες για τις ηλιακές κηλίδες.

Το 1727 απέδειξε ότι οι αγωγοί εφόσον μονωθούν μπορούν και να ηλεκτριστούν δίνοντας μια πρώτη ερμηνεία του κεραυνού. Από εκείνη τη στιγμή πειραματίστηκε επί του φαινομένου αυτού και προσδιόρισε έτσι την ενέργεια της ηλεκτρικής αγωγιμότητας (1729). Στη συνέχεια με τις μελέτες του μπόρεσε και πραγματοποίησε τα πρώτα πειράματά του στη μεταφορά ηλεκτρικής ενέργειας σε σημαντική απόσταση.Ανακάλυψε ακόμη την ηλέκτριση εξ επαγωγής. Κάποια μέρα ξεσκονίζοντας με πανί ένα γυάλινο δοχείο παρατήρησε στη συνέχεια το πώμα αυτού που ήταν φελλός ότι μαγνήτιζε διάφορα μικροαντικείμενα. Στη συνέχεια πραγματοποίησε πολλά πειράματα μέχρι το τέλος της ζωής του, χρησιμοποιώντας μάλιστα ως φακό μια σταγόνα νερού.  Σήμερα θεωρείται ο θεμελιωτής της ηλεκτρικής αγωγιμότητας. Τιμήθηκε με το μετάλλιο Κόπλυ, δύο φορές, το 1731 και 1732 και υπήρξε μέλος της Βασιλικής Εταιρείας.

## Διακρίσεις
Στη δεκαετία του 1970 μία μονάδα μέτρησης δόσης απορρόφησης ακτινοβολίας έλαβε προς τιμή του το όνομα Γκρέυ (Gy).

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 18ος, σελ. 238

Κατηγορία:Άγγλοι αστρονόμοι
Κατηγορία:Άγγλοι φυσικοί
Αγονάλια

Τα **Αγονάλια**, ή *Αγωνάλια*, ή **Αγόνια**, ήταν αρχαίες εθνικές θρησκευτικές εορτές των Ρωμαίων (ρωμαϊκού ημερολογίου), κατά τις οποίες τελούνταν θυσίες και αθλητικοί αγώνες. Φέρονταν και με την ονομασία "Dies agonales". Τελούνταν ετησίως τέσσερα αγωνάλια στις ακόλουθες σύγχρονες ημερομηνίες:
* Στις 9 Ιανουαρίου: Τελούνταν εναρκτήρια αγωνάλια προς τιμή του Ιανού. 
* Στις 17 Μαρτίου: Αγωνάλια αφιερωμένα στον θεό του πολέμου τον Άρη, εξού και "Agonium Martiale", συνέπιπταν με τα Λιμπεράλια.
* Στις 21 Μαΐου: Αγωνάλια αφιερωμένα στον Δία και τον Απόλλωνα Βεϊόβις, θεωρούνταν τα σημαντικότερα.
* Στις 11 Δεκεμβρίου: Αγωνάλια αφιερωμένα είτε στον γενάρχη Ήλιο, όπου και καλούνταν Sol indigens, είτε σε χθόνιες θεότητες.

## Παραπομπές

## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.2ος, σελ.251.

Κατηγορία:Αρχαίες ρωμαϊκές εορτές
Αλεξάντερ Φρέντρο

Ο **Αλεξάντερ Φρέντρο** (Aleksander Fredro, 1793 – 1876) ήταν Πολωνός ποιητής και  δραματουργός, το έργο του οποίου, επηρεασμένο βαθύτατα από τις κωμωδίες του Μολιέρου και του Γκολντόνι, κατέχει αξιόλογη θέση στην πολωνική θεατρική σκηνή. Θεωρείται ο δημιουργός της πολωνικής κωμωδίας και ένας από τους ιδρυτές του εθνικού θεάτρου στην Πολωνία.

## Η ζωή του

Ο Φρέντρο γεννήθηκε το 1793 στο Σουροχόφ (Surochów) της Γαλικίας και καταγόταν από πλούσια και ισχυρή οικογένεια γαιοκτημόνων. Στα δεκαέξι χρόνια του κατατάχθηκε στη μεραρχία ιππικού του πολωνικού στρατού. Αργότερα πολέμησε  με το στρατό της Γαλλίας, κατά τη διάρκεια των Ναπολεόντειων Πολέμων, για την απελευθέρωση της πατρίδας του και πήρε μέρος και στην εκστρατεία της Ρωσίας.

Το 1814 έζησε λίγους μήνες στο Παρίσι, όπου σπούδασε γαλλικό θέατρο. Το 1815 εγκατέλειψε τη στρατιωτική σταδιοδρομία, αποσύρθηκε στο κτήμα του στη Γαλικία και αφοσιώθηκε στο γράψιμο των θεατρικών έργων του. Πέθανε το 1876, σε ηλικία 83 ετών, στο Λβοφ (Lwόw) της Πολωνίας.

## Το θεατρικό έργο του

Το θέατρο του Αλεξάντερ Φρέντρο χαρακτηρίζεται από τη λαμπρή απόδοση των  χαρακτήρων, την ιδιοφυή σκηνική οικονομία και τη μεγάλη δεξιότητα στη μετρική των στίχων. Από το 1817, τα έργα του παίζονταν με μεγάλη επιτυχία στα θέατρα του Λβοφ και της Βαρσοβίας.

Από τα πιο αξιόλογα έργα που έγραψε ο Φρέντρο είναι: «Ο κύριος Γελντάμπ» (Pan Geldhab, 1818, αγγλ. Mr. Geldhab), «Η μανία του εξωτερικού» (1820), «Το ανδρόγυνο» (Maz i zona, 1822, αγγλ.  Husband and Wife), κωμωδία με θέμα τη συζυγική απιστία, «Κυρίες και Ουσάροι» (1828), «Ο κύριος Ζοβιάλ» (Pan Jowialski,  1832, αγγλ. Mr. Jovial), «Όρκοι παρθένων» (Sluby panienskie, 1833, αγγλ. Maidens’ Vows) και η «Εκδίκηση» (Zemsta, 1834, αγγλ.Vengeance), που θεωρείται το αριστούργημά του. 

Η «Εκδίκηση» είναι μια απολαυστική ιστορία της Πολωνίας του 18ου αιώνα, σε έμμετρο θεατρικό λόγο και σε τέσσερις πράξεις, που πρωτοπαίχτηκε στο Λβοφ το 1834, όπου παρουσιάζει μια σειρά βίαιων τύπων, χωρικών ευπατριδών και μικροευγενών. Το ανεξάντλητο κωμικό πνεύμα, η ευρηματική πλοκή και η γοητεία της ποιητικής φόρμας καθιστούν το έργο πραγματικό αριστούργημα του παγκόσμιου θεάτρου.

Τα απομνημονεύματα του Φρέντρο, με τον τίτλο «Ανάκατες κουβέντες» (Trzy po trzy, αγγλ. Topsy Turvy Talk), γραμμένα προς το τέλος της ζωής του, θεωρούνται από τα λαμπρότερα δείγματα της πολωνικής πεζογραφίας.

## Δείτε επίσης
* Πολωνικό θέατρο

## Παραπομπές


## Πηγές
* Εγκυκλοπαίδεια Πάπυρος-Λαρούς-Μπριτάνικα, λήμμα «Φρέντρο, Αλεξάντερ», τόμ. 60, Εκδόσεις Πάπυρος, Αθήνα, 1996.
* «Παγκόσμιον Λεξικόν των Έργων», λήμμα «Fredro, Aleksander», τόμ. 3ος, Διεθνής Εκδοτικός Οργανισμός SPIRITUS MUNDI, Αθήναι, 1965.

## Εξωτερικοί σύνδεσμοι
* 

Κατηγορία:Πολωνοί ποιητές
Κατηγορία:Πολωνοί θεατρικοί συγγραφείς
Κατηγορία:Πολωνοί ποιητές του 19ου αιώνα
Θέση ισορροπίας

μικρογραφία|Σύστημα στο οποίο φαίνεται η θέση ισορροπίας.

**Θέση ισορροπίας** ονομάζεται η θέση ή κατάσταση ενός ταλαντευόμενου συστήματος στην οποία οι δυνάμεις ταλάντωσης αλληλοεξουδετερόνονται. Το σύστημα όταν δεν ταλαντώνεται βρίσκεται στη θέση ισορροπίας του. Ο όρος κυριολεκτικά αναφέρεται στα συστήματα με ελατήρια ή εκκρεμή, όταν τα ελατήρια έχουν το φυσικό τους μήκος ή τα εκκρεμή σε κατακόρυφη θέση. Όταν ένα σύστημα βρίσκεται στη θέση ισορροπίας του δε σημαίνει ότι δεν ταλαντώνεται, αλλά ότι τη συγκεκριμένη χρονική στιγμή τα αίτια που προκαλούν την ταλάντωση παύουν στιγμιαία να την επηρεάζουν.

Η θέση ισορροπίας εξαρτάται από τα χαρακτηριστικά του ίδιου του συστήματος αλλά και από το εξωτερικό περιβάλλον, όπως τα βαρυτικά, ηλεκτρικά και μαγνητικά πεδία. Αν το σύστημα παρεκτραπεί από τη θέση ισορροπίας του, τότε ξεκινάει η ταλάντωση. Στη θέση ισορροπίας η δυναμική ενέργεια του συστήματος είναι η ελάχιστη δυνατή, ενώ άλλη η μορφή της ενέργειας με την οποία εκφράζεται η ταλάντωση είναι η μέγιστη δυνατή. Επομένως, η θεμελιώδης κατάσταση του συστήματος είναι η θέση ισορροπίας του.

Η θέση ισορροπίας μπορεί να αλλάξει κατά τη διάρκεια μιας ταλάντωσης υπό την επίδραση ενός άλλου φαινομένου που εκτυλίσσεται ταυτόχρονα, για παράδειγμα ένα εκκρεμές που ταλαντώνεται δέχεται μια κλωτσιά.

Κατηγορία:Μηχανική
Γκέρχαρντ Αρμάουερ Χάνσεν

Ο **Γκέρχαρντ Χένρικ Αρμάουερ Χάνσεν** (29 Ιουλίου 1841 – 12 Φεβρουαρίου 1912) ήταν Νορβηγός ιατρός, που έμεινε στη συλλογική μνήμη της ανθρωπότητας για την ταυτοποίηση του βακτηρίου *[[Mycobacterium leprae]]* το 1873 ως αίτιο της Λέπρας.

Ο Χάνσεν γεννήθηκε στο Μπέργκεν και σπούδασε Ιατρική στο σημερινό Πανεπιστήμιο του Όσλο), από όπου αποφοίτησε το 1866. Έκανε την πρακτική του στο Εθνικό Νοσοκομείο στην Κριστιάνια (Όσλο) και ως ιατρός στο Λοφότεν. Το 1868 ο Χάνσεν επέστρεψε στο Μπέργκεν για να μελετήσει τη λέπρα σε συνεργασία με τον Ντάνιελ Κορνέλιους Ντάνιελσεν, διάσημο ειδικό στον τομέα.

Η λέπρα στην εποχή του θεωρείτο ευρέως κληρονομική ασθένεια ή άλλως μιασματική στην προέλευσή της. Ο Χάνσεν επί τη βάσει επιδημιολογικών μελετών συμπέρανε ότι η λέπρα ήταν συγκεκριμένη ασθένεια με συγκεκριμένη αιτία. Το 1870-71 ο Χάνσεν ταξίδεψε στη Βόννη και τη Βιέννη για να αποκτήσει την αναγκαία εκπαίδευση, προκειμένου να αποδείξει την υπόθεσή του. Το 1873 ανακοίνωσε την ανακάλυψη του *Mycobacterium leprae* στους ιστούς όλων των ασθενών, αν και δεν τον ταυτοποίησε ως βακτήριο και έτσι έλαβε μικρή επιστημονική υποστήριξη..

Το 1879 έδωσε δείγματα ιστών στον Άλμπερτ Νάισερ, ο οποίος απομόνωσε επιτυχώς το βακτήριο (με βαφική ύλη δειγμάτων μικροσκοπίου) και ανακοίνωσε το εύρημά του το 1880, ισχυριζόμενος ότι ανακάλυψε τον αιτιολογικό παράγοντα της ασθένειας. Υπήρξε κάποια σύγκρουση μεταξύ του Νάισερ και του Χάνσεν, του Χάνσεν ως εκείνου που ανακάλυψε και του Νάισερ ως εκείνου που απομόνωσε τον βάκιλο. Ο Νάισερ προσπάθησε να μειώσει τον ρόλο του Χάνσεν εξαιτίας της αποτυχίας του δεύτερου να παράγει καθαρή μικροβιακή καλλιέργεια σε τεχνητό μέσο ή να αποδείξει ότι οι ραβδόμορφοι οργανισμοί ήσαν αιτίες μόλυνσης. Επιπλέον, ο Χάνσεν προσπάθησε να μολύνει μία ασθενή χωρίς τη συγκατάθεσή της και παρόλο που δεν προκλήθηκε ζημία, η υπόθεση κατέληξε στο δικαστήριο με αποτέλεσμα να χάσει ο Χάνσεν τη θέση του στο νοσοκομείο.

Ο Χάσεν παρέμεινε ως ιατρικός λειτουργός υπεύθυνος για τη λέπρα στη Νορβηγία και με τις προσπάθειές του πέρασαν στη Νοβηγία διατάγματα για τη λέπρα το 1877 και το 1885, πράξεις που οδήγησαν σε σταθερή μείωση της ασθένειας στη Νορβηγία από 1.800 γνωστές περιπτώσεις το 1875 σε 575 περιπτώσεις το 1901. Το διακεκριμένο έργο του αναγνωρίστηκε στο Διεθνές Συνέδριο για τη Λέπρα που διεξήχθη στο Μπέργκεν το 1909.  

Ο Χάνσεν υπέφερε από σύφιλη από το 1860 ήδη αλλά πέθανε από καρδιαγγειακή ασθένεια.

Στο Μπέργκεν τού αφιερώθηκε ένα ιατρικό μουσείο, που αναφέρεται ως το *Μουσείο της Λέπρας*. Το πανεπιστήμιο του Μπέργκεν του έχει αφιερώσει μια ερευνητική μονάδα το «Κτήριο Αρμάουερ Χάνσεν» στο *Πανεπιστημιακό Νοσοκομείο του Χόκλαντ* στο Μπέργκεν. Τα *Αρχεία της Λέπρας* του Μπέργκεν τοποθετήθηκαν από την UNESCO στον κατάλογο Μνήμη του Κόσμου.

## Παραπομπές σημειώσεις


Κατηγορία:Νορβηγοί ιατροί
Κατηγορία:Επιδημιολόγοι
Αχμέτ Νταβούτογλου

[μικρογραφία|360x360εσ|Ο Νταβούτογλου (δεξιά) με τον [Γιώργος Α. Παπανδρέου|Γιώργο Παπανδρέου το 2009 στην Ελλάδα]]
Ο **Αχμέτ Νταβούτογλου** (τούρκικα: Ahmet Davutoğlu, γεννημένος στις 26 Φεβρουαρίου 1959 στο Ικόνιο) είναι Τούρκος πολιτικός, πανεπιστημιακός και πρώην διπλωμάτης. Από τις 28 Αυγούστου 2014 ο Νταβούτογλου ανέλαβε το αξίωμα του πρωθυπουργού της Τουρκίας (26ος), στη θέση του νέου προέδρου της χώρας Ρετζέπ Ταγίπ Ερντογάν, τον οποίο διαδέχθηκε επίσης και στην ηγεσία του Κόμματος Δικαιοσύνης και Ανάπτυξης. Τον Νοέμβριο του 2015 έλαβε εντολή για σχηματισμό κυβέρνησης έπειτα από τις γενικές εκλογές του Νοεμβρίου εκείνης της χρονιάς.    

Ο Αχμέτ Νταβούτογλου σπούδασε Δημόσια Διοίκηση ενώ απέκτησε διδακτορικό δίπλωμα στην Πολιτική Επιστήμη από το πανεπιστήμιο Boğaziçi στην Κωνσταντινούπολη. Αργότερα εργάστηκε στο Πανεπιστήμιο Μαρμαρά και το 1999 απέκτησε τον τίτλο του καθηγητή.

Από την 1η Μαΐου του 2009 έως τον Αύγουστο του 2014 ο Νταβούτογλου υπηρέτησε ως Υπουργός Εξωτερικών της Τουρκίας, παρά το ότι δεν ήταν εκλεγμένο μέλος του Κοινοβουλίου της χώρας. Πριν γίνει Υπουργός Εξωτερικών ήταν ανώτατος σύμβουλος του πρωθυπουργού της Τουρκίας. Κατά τη διάρκεια της θητείας του στο Υπουργείο Εξωτερικών προσπάθησε να αυξήσει την επιρροή της χώρας του στους ομόθρησκους πληθυσμούς των περιοχών της πρώην Οθωμανικής Αυτοκρατορίας ενώ προσπάθησε να αποκαταστήσει τις σχέσεις μεταξύ Τουρκίας και Ισραήλ μετά το περιστατικό της Ισραηλινής επίθεσης στη νηοπομπή του διεθνούς κινήματος Free Gaza. 

Συμπεριελήφθη στη λίστα που εξέδωσε το περιοδικό *[[Τάιμ (περιοδικό)|Time]]* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

## Βιβλία
Έχει εκδώσει έναν αριθμό βιβλίων, κυρίως γύρω από την πολιτική, τον οθωμανικό πολιτισμό και τον μουσουλμανικό κόσμο. Από αυτά, το βιβλίο *Stratejik derinlik: Türkiye'nin uluslararası konumu* του 2001 έχει μεταφραστεί στα Ελληνικά (*Το στρατηγικό βάθος. Η διεθνής θέση της Τουρκίας*). Το συγκεκριμένο βιβλίο αποτέλεσε αντικείμενο συζητήσεων τόσο εντός της Τουρκίας όσο και στις γύρω χώρες, για τις θέσεις που εκφράζονται για την εξωτερική πολιτική της Τουρκίας.

Το έργο του Νταβούτογλου περιλαμβάνει τα εξής βιβλία: 

* *Alternative Paradigms: The Impact of Islamic ve Western Weltanschauungs on Political Theory.* University Press of America, 1993 
* *Civilizational Transformation and the Muslim World.* K.L., Quill, 1994 
* *Tarih idraki oluşumunda metodolojinin rolü: Medeniyetlerarası etkileşim açısından dünya tarihi ve Osmanlı.* Divan Dergisi, 1999/2 
* *Rewriting of Muslim Politics in the 20th Century: A Retrospective. Border Crossings *(ed. Fred Dallmayr, Lexington, 2000, 91-112) 
* *Stratejik derinlik: Türkiye'nin uluslararası konumu.* Küre Yayınları, 2001 
* *Küresel Bunalım.* Küre, 2002. 
* *Osmanlı Medeniyeti: Siyaset İktisat Sanat.* Klasik, 2005

## Παραπομπές



Κατηγορία:Πρωθυπουργοί της Τουρκίας
Κατηγορία:Υπουργοί Εξωτερικών Υποθέσεων της Τουρκίας
Κατηγορία:Τούρκοι πανεπιστημιακοί
Κατηγορία:Τούρκοι διπλωμάτες
Κατηγορία:Πρόεδροι του Συμβουλίου Ασφαλείας του ΟΗΕ
Γλώσσα Βόρο

Η **Βόρο** (võro kiil) είναι μια Ουραλική γλώσσα που ομιλείται στην Εσθονία. Θεωρούνταν διάλεκτος της Εσθονικής γλώσσας, ωστόσο σήμερα θεωρείται ξεχωριστή γλώσσα, ενώ θεωρείται περιφερειακή γλώσσα διαφόρων περιοχών της Εσθονίας, όπως της ομώνυμης περιφέρειας της Εσθονίας. Ομιλητές της γλώσσας μπορούν να βρεθούν στο Τάλιν και στο Τάρτου. Η Βόρο προήλθε από τη Νότια Εσθονική γλώσσα. Σήμερα, υπάρχουν πολλά λογοτεχνικά έργα, ποιήματα και θεατρικά έργα γραμμένα στη Βόρο. Υπάρχει επίσης μια εφημερίδα που γράφεται στη Βόρο. Επίσης, το Εσθονικό συγκρότημα Neiokõsõ εκπροσώπησε τη χώρα του στη Βόρο στον Διαγωνισμό Τραγουδιού Eurovision 2004 με το τραγούδι "Tii". Αν και η γλώσσα διδάσκεται σε 26 σχολεία της Εσθονίας ως εξωσχολικό μάθημα, σήμερα η γλώσσα τείνει να εξαφανιστεί.
[thumb|left|250px|Πινακίδα στην [Εσθονική γλώσσα|Εσθονική (πάνω) και στην Βόρο γλώσσα (κάτω).]]

## Εξωτερικοί σύνδεσμοι

Βορο γλωσσα
Βορο γλωσσα
Σόλομον Οκπάκο

Ο **Σόλομον Οκπάκο** (*Solomon Okpako*), γεννημένος την 1 Μαΐου 1990 στην πόλη Αμπράκα της Νιγηρίας, είναι διεθνής νιγηριανός ποδοσφαιριστής. Έχει ύψος 1,70 και αγωνίζεται στη μεσαία γραμμή. Τη σεζόν 2010-11 έχει υπογράψει στον Πανιώνιο.

## Βιογραφικό
Ο Σόλομον Οκπάκο ξεκίνησε το ποδόσφαιρο το 2003 στην ερασιτεχνική Μπέντελ Γιουνάιτεντ και  σε ηλικία 15 ετών, το 2005, εντάχθηκε στην α΄ ομάδα της. Το 2006 υπέγραψε στην επαγγελματική Κάνοου Πιλάρς (Kano Pillars F.C.), ομάδα της ανώτερης κατηγορίας της Νιγηρίας, με την οποία κατέκτησε το πρωτάθλημα το 2008 και έφτασε ως τα ημιτελικά του Αφρικανικού Τσάμπιονς Λιγκ την επόμενη σεζόν. Το καλοκαίρι του 2010 ήρθε στην Ελλάδα και υπέγραψε στον Πανιώνιο.

### Διεθνής
Ο Σόλομον Οκπάκο έχει αγωνιστεί με την ομάδα Νέων (Κ20) της Νιγηρίας και μετείχε στην προετοιμασία για την τελική φάση του Παγκοσμίου Πρωταθλήματος Νέων 2009 στην Αίγυπτο αλλά δεν συμπεριλήφθηκε στην αποστολή. Με την ίδια ομάδα, ως Β΄ Ομάδα της Νιγηρίας, τον Απρίλιο του 2010 κατέκτησε το Κύπελλο Δυτικής Αφρικής. Μάλιστα, πέτυχε το δεύτερο γκολ στον τελικό στο 87΄, στη νίκη με 2-0 επί της Σενεγάλης .

Στη συνέχεια κλήθηκε στην ομάδα που προετοιμάστηκε για το Μουντιάλ της Νότιας Αφρικής αλλά τελικά δε συμπερλήφθηκε στους 23 που ταξίδεψαν εκεί.

## Καριέρα

## Παραπομπές


Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Μαμελόντι Σάνταουνς ΦΚ
Επιχείρηση Όπερα

Η **Επιχείρηση Όπερα** αναφέρεται στην ισραηλινή αεροπορική επιδρομή στον πυρηνικό αντιδραστήρα του Ιράκ του Σαντάμ Χουσεΐν στις 7 Ιουνίου του 1981. Επιχείρηση που ολοκληρώθηκε επιτυχώς με την καταστροφή του πυρηνικού αντιδραστήρα, γεγονός μείζονος σημασίας για το Ισραήλ και την ασφάλεια στην περιοχή. Με την επίθεση αυτή οι Ισραηλινοί αποσόβησαν την πραγμάτωση του χειρότερού τους εφιάλτη, την ανάπτυξη ατομικής βόμβας από τους Άραβες, εξέλιξη η οποία θα άλλαζε δραματικά το γεωστρατηγικό τοπίο της περιοχής αλλά και παγκοσμίως, απειλώντας και αυτή ακόμα την ίδια την υπόσταση του κράτους του Ισραήλ.

## Ιστορικό υπόβαθρο
Τον Ιούλιο του 1960, μεσούντος του Ψυχρού Πολέμου, η Σοβιετική Ένωση συνήψε συμφωνία με το Ιράκ για την κατασκευή ενός πυρηνικού αντιδραστήρα στο έδαφος της αραβικής αυτής χώρας για ερευνητικούς σκοπούς. Στην ουσία, η *σοβιετική αρκούδα* εξήγε τεχνογνωσία με αντάλλαγμα τις καλές σχέσεις με το Ιράκ (σχέσεις που εξασφάλιζαν παρακολούθηση των δραστηριοτήτων του Ιράκ και της Μέσης Ανατολής εκ του σύνεγγυς με τους κατάσκοπους να κινούνται πιο ελεύθερα σε ένα φιλικά διακείμενο  πληθυσμό προς οτιδήποτε έμοιαζε ρωσικό) και την αποφυγή πρόσδεσής του στο άρμα του Βορειοατλαντικού εχθρού (ΝΑΤΟ). Το Ιράκ από την πλευρά του είχε προφανή στόχο την ανάπτυξη πυρηνικών όπλων στο απώτερο μέλλον. Η ανέγερση των εγκαταστάσεων ξεκίνησε το 1963 και ολοκληρώθηκε το 1968, οπότε ο αντιδραστήρας, ισχύος 2MW, έτοιμος πια, τέθηκε σε λειτουργία, με καύσιμο επαρκές για δέκα έτη.

Τον ίδιο χρόνο, το 1968, ξέσπασε επανάσταση από τους Μπααθιστές στο Ιράκ και ο πραξικοπηματίας πρόεδρος Μπακρ διόρισε στη θέση του πρωθυπουργού τον Σαντάμ Χουσεΐν, ο οποίος όντας σημαίνον στέλεχος του *Επαναστατικού Συμβουλίου*, του πολιτικού οργάνου που ανέλαβε ντε φάκτο (de facto) τη διακυβέρνηση του Ιράκ, συγκέντρωσε ουσιαστικά όλες τις εξουσίες.

To 1978, όταν τέθηκε το ζήτημα του ανεφοδιασμού του αντιδραστήρα λόγω παρέλευσης της δεκαετίας επάρκειας του αρχικού καυσίμου, η ιρακινή πλευρά ζήτησε την προμήθεια περισσότερου ισχυρού καυσίμου, 80% εμπλουτισμένου ουρανίου σε σχέση με το αρχικό 10% και παράλληλα την αύξηση της ισχύος του αντιδραστήρα στα 5MW. Λίγους μήνες μετά, τον Ιούλιο του 1979, ο πρόεδρος Μπακρ αποσύρθηκε για λόγους υγείας και ο Σαντάμ Χουσεΐν ανέλαβε πρόεδρος του Ιράκ, έχοντας και τυπικά το ανώτατο πολιτικό αξίωμα.

Λόγω της σχετικής απροθυμίας των Σοβιετικών και κυρίως του αυστηρού ελέγχου που ασκούσαν στις δραστηριότητες του Ιράκ, γρήγορα κατέστη φανερό ότι για να πετύχει η ανάπτυξη πυρηνικών όπλων, το Ιράκ έπρεπε να στραφεί στις δυτικές χώρες.

## Πηγές
*Israel's Secret Wars (Μυστικοί Πόλεμοι του Ισραήλ) των Ian Black & Benny Morris
*Soldier Spies (Στρατιωτικοί Κατάσκοποι) του Samuel Katz

Κατηγορία:Ιστορία του Ιράκ
Κατηγορία:Ιστορία του Ισραήλ
Κατηγορία:Ψυχρός Πόλεμος
Αλί Μπαμπατζάν

Ο **Αλί Μπαμπατζάν** (τουρκικά: *Ali Babacan*), γεννημένος στις 4 Απριλίου 1967 στην Άγκυρα, είναι Τούρκος πολιτικός. Στις 29 Αυγούστου 2007 διορίστηκε Υπουργός Εξωτερικών της Τουρκίας στη νέα, τότε, κυβέρνηση του Πρωθυπουργού Ρετζέπ Ταγίπ Ερντογάν. Στο αξίωμα αυτό διαδέχθηκε τον Αμπντουλάχ Γκιούλ, ο οποίος διετέλεσε στη συνέχεια πρόεδρος της χώρας. Προτού γίνει Υπουργός Εξωτερικών, ο Μπαμπατζάν είχε διατελέσει Υπουργός Οικονομίας. Από τις 28 Αυγούστου 2007 κατείχε και το αξίωμα του Αναπληρωτή πρωθυπουργού της Τουρκίας, αρμόδιος για οικονομικά θέματα. Είναι έγγαμος και πατέρας τριών παιδιών. Το 2019 απεχώρησε από το κυβερνητικό κόμμα AKP, αναφέροντας ως δικαιολογία «βαθιές διαφορές» στην κατεύθυνση που έχει πάρει το κόμμα. 

Συμπεριλήφθη στον κατάλογο των «Προσώπων με τη Μεγαλύτερη Επιρροή Παγκοσμίως» που εξέδωσε το περιοδικό *[[Τάιμ (περιοδικό)|Time]]* για το έτος 2012.

## Παραπομπές


Κατηγορία:Υπουργοί Οικονομικών Υποθέσεων της Τουρκίας
Κατηγορία:Υπουργοί Εξωτερικών Υποθέσεων της Τουρκίας
Μητροπολίτης Περιστερίου Χρυσόστομος

Ο **Χρυσόστομος Ζαφείρης** ήταν Έλληνας θεολόγος και επίσκοπος που διετέλεσε Μητροπολίτης Περιστερίου από το 1978 έως το 2019.

## Βιογραφικά στοιχεία
Ο κατά κόσμον Γεράσιμος Ζαφείρης γεννήθηκε στην Άρτα το 1935. Αποφοίτησε από την Ιερά Θεολογική Σχολή Χάλκης το 1960. Μετεκπαιδεύθηκε στη Γαλλία και στη Γερμανία, ανακηρύχθηκε Διδάκτορας και Υφηγητής της Θεολογίας σε Στρασβούργο και Αθήνα. Διάκονος χειροτονήθηκε στις 20 Ιουλίου 1960 και Πρεσβύτερος την 1 Μαΐου 1970 από τον Μητροπολίτη Γερμανίας Ιάκωβο.

Το 1976 εξελέγη από την Ιεραρχία της Εκκλησίας της Ελλάδος Τιτουλάριος Μητροπολίτης Γαρδικίου και διορίστηκε Διευθυντής του Διορθόδοξου Κέντρου της Εκκλησίας της Ελλάδος, θέση την οποία διατήρησε έως το έτος 1999. Το 1978 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Περιστερίου. Ανέπτυξε πλούσια δραστηριότητα με συγγραφη άρθρων, διαλέξεων, συμμετοχών σε συνέδρια και πολλών ραδιοφωνικών και τηλεοπτικών εκπομπών  θεολογικού, κοινωνικού και εθνικού περιεχομένου.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Στις 5 Μαρτίου 2019 με επιστολή του προς την Διαρκή Ιερά Σύνοδο (Δ.Ι.Σ.) της Εκκλησίας της Ελλάδος παραιτήθηκε για λόγους υγείας. Απεβίωσε στις 7 Νοεμβρίου 2019 μετά από σύντομη νοσηλεία σε νοσοκομείο των Αθηνών και ετάφη στο Κοιμητήριο Περιστερίου.

## Παραπομπές


## Πηγές
*Επίσημη ιστοσελίδα της Ιερά Μητροπόλεως Περιστερίου

Κατηγορία:Μητροπολίτες Περιστερίου
Χόλυρουντ (Εδιμβούργο)

thumb|right|250px| 2004
Το **Χόλυρουντ** (Holyrood) είναι μια περιοχή στο Εδιμβούργο, την πρωτεύουσα της Σκωτίας. Κείμενο αμέσως στα ανατολικά του κέντρου της πόλης, στο τέλος του Royal Mile, το Χόλυρουντ ήταν κάποτε στο ξεχωριστό δημοτικό διαμέρισμα του Κάνονγκεϊτ πριν την επέκταση του Εδιμβούργου το 1856. Τα δυτικά του τμήματα, εκτός του Χόλυρουντ Παρκ, είναι περίπου συνώνυμα με τις περιοχές του Κάνονγκεϊτ και του Ντάμπιντάικς (Dumbiedykes).

Το Χόλυρουντ περιλαμβάνει τις ακόλουθες τοποθεσίες:
# Το σύγχρονο κτήριο του Σκωτικού  Κοινοβουλίου.
# Το Παλάτι του Χόλυρουντχαουζ, την επίσημη κατοικία του μονάρχη στη Σκωτία.
# Τα ερείπια του Αββαείου
# Το Χόλυρουντ Παρκ, ένα εκτεταμένο βασιλικό πάρκο που περιβάλλει το παλάτι.
# Το Moray House School of Education.
# Our Dynamic Earth.
# Ένας αριθμός οικιστικών, εμπορίου λιανικής, και κυβερνητικές εγκαταστάσεις.

## Εξωτερικοί σύνδεσμοι
* Google Maps (showing Holyrood)
* Royal Parks
* Our Dynamic Earth

Κατηγορία:Εδιμβούργο
Μητροπολίτης Νέας Σμύρνης Συμεών

Ο **Μητροπολίτης Νέας Σμύρνης Συμεών** (*κατά κόσμον Περικλής Κούτσας*, Πτερούντα Λέσβου, 1 Σεπτεμβρίου 1945) είναι Έλληνας θεολόγος, συγγραφέας και Επίσκοπος της Εκκλησίας της Ελλάδος.

## Βιογραφία
Γεννήθηκε στην Πτερούντα Λέσβου το 1945. 

Το 1963-1967 σπούδασε Θεολογία, στη Θεολογική Σχολή του Πανεπιστημίου Αθηνών όπου και έλαβε το πτυ­χίο του το 1968. 

Το 1973 χειροτονήθηκε Διάκονος και το 1975 Πρεσβύτερος και χειροθετήθηκε Αρχιμανδρίτης υπό του Μητροπολίτου Ύδρας, Σπετσών και Αιγίνης Ιερόθεου. Το 1973 διορίστηκε ως τακτικός ιεροκήρυκας και ως το 2002 υπηρέτησε τις Ιερές Μητρο­πόλεις Αττικής, Ύδρας, Σπετσών και Αιγίνης και Νέας Σμύρνης.

Τις περιόδους 1981-1984 έκανε μεταπτυχιακές σπουδές στο Παρίσι και στο Στρασβούργο ως υπότροφος της Γαλλικής Κυβέρνησης, ειδικεύθηκε στην Πατρολογία και τη Βυζαντινή Θεο­λογία και αναγορεύτηκε Διδάκτωρ του Πανεπιστημίου του Στρασβούργου.

Στις 11 Οκτωβρίου 2002 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Νέας Σμύρνης στις 12 του ίδιου μήνα χειροτονήθηκε Επίσκοπος στον Καθεδρικό Ναό Αθηνών και στις 30 Νοεμβρίου 2002 ενθρονίστηκε στον Ιερό Μητροπολιτικό Ναό Αγίας Φωτεινής Νέας Σμύρνης.

## Συγγραφικό έργο
* *«Ἅγιοι τῆς Σμύρνης»*, Αθήνα 2024
* *«Φῶς ἐκ Φωτός»,* Αθήνα 2022
* *«Ο βίος του αγίου Συμεών του νέου θεολόγου»*, Αθήνα 2020
* *«Προσέχετε εαυτοίς»*, Αθήνα 2020
* *«Υπακοή και ελευθερία»,* Αθήνα 2017
* *«Ἡ Κεχαριτωμένη»*, Αθήνα 2016
* *«Πρός τούς ἀδελφούς μου»*, Αθήνα 2012
* *«Αφθαρσίας πηγή»*, Αθήνα 2009 (α' έκδοση) και 2012 (β' έκδοση)
* *«Ἁγίου Ἀνδρέου Κρήτης, Ὁ Μέγας Κανών μέ μετάφραση»*, Αθήνα 2009
* *«Ἀδαμιαῖος Θρῆνος»*, Αθήνα 2009
* *«Ἡ νηστεία τῆς Ἐκκλησίας»*, Αθήνα 2006
* *«Νικήτα τοῦ Στηθάτου»*, Αθήνα 2005
* *«ΚΗΡΥΞΑΤΕ.»*, Αθήνα 2004
* *«Η νηστεία της Εκκλησίας»*, Αθήνα 2003
* *«Οἱ Ἀπόστολοι τῶν Κυριακῶν»*, Αθήνα 2002
* *«Στό κατώφλι τῆς Μεγάλης Τεσσαρακοστῆς»*, Αθήνα 2002
* *«Ἡ ἱερωσύνη μου»*, Αθήνα 2008
* *«Ὁ πνευματικός Πατήρ»*, Αίγιο 2000
* *«Στο κατώφλι της μεγάλης Τεσσαρακοστής»,* Αθήνα 2000
* *«Ἡ πορεία μου πρός τήν Ὀρθοδοξία»*, Αθήνα 1999
* *«Callistos Angelicoudès»*, Στρασβούργο 1984, Αθήνα 1998
* *«Οἱ καταβασίες τῶν δεσποτικῶν καί θεομητορικῶν ἑορτῶν»*, Κατερίνη 1994

## Πηγές
*Ιερά Μητρόπολις Νέας Σμύρνης
*Βιβλία του Μητροπολίτου Νέας Σμύρνης

Κατηγορία:Μητροπολίτες Νέας Σμύρνης
Κατηγορία:Έλληνες εκκλησιαστικοί συγγραφείς
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Αντώνιος Κομιζόπουλος

Ο **Αντώνιος Κομιζόπουλος** ήταν Έλληνας έμπορος και το 4ο μέλος της Φιλικής Εταιρείας.

## Βιογραφικά στοιχεία
Καταγόταν από τη Φιλιππούπολη. Το 1815 ενώ βρισκόταν στη Μόσχα έγινε μέλος της Φιλικής Εταιρείας. Τρία χρόνια αργότερα, με πρωτοβουλία του Νικολάου Σκουφά, έγινε μέλος της *Αόρατης Αρχής* και υπέγραφε με τα γράμματα Α.Ε. Μύησε πολλά σημαντικά πρόσωπα στη Φιλική Εταιρία μεταξύ των οποίων τον Χριστόφορο Περραιβό και αφιέρωσε μεγάλο μέρος της περιουσίας του για τον αγώνα. Ο Εμμανουήλ Ξάνθος διέσωσε αρκετές επιστολές του Κομιζοπούλου τόσο προς τον ίδιο όσο και προς άλλους Φιλικούς.Πέθανε στην ηλικία 70 χρωνων,9 января 1854. Ενταφιάστηκε στη Μόσχα στο *νεκροταφείο Vagankovo*. *Είχε απονεμηθεί ελληνικό παράσημο του Τάγματος του Σωτήρος*.

## Πηγές
* Εγκυκλοπαίδεια Πάπυρος Λαρούς Μπριτάννικα, τ.29

Κατηγορία:Έλληνες μέλη της Φιλικής Εταιρείας
Κατηγορία:Έλληνες της Βουλγαρίας
Ιεροκήρυκας

[300px|thumb|Ένας [Κουάκεροι|Κουάκερος ιεροκήρυκας και η κοινότητα.]]

**Ιεροκήρυκας** σύμφωνα με τη θρησκεία ονομάζεται αυτός που κηρύσσει από τον άμβωνα το θείο λόγο και τα ηθικά καθήκοντα του ανθρώπου.

Κατά την αρχαιότητα ήταν ένας από τους λειτουργούς των ελευσίνιων μυστηρίων. Καταγόταν, σύμφωνα με τη μυθολογία, από τον Ερμή (που ήταν κήρυκας των θεών) και από μία κόρη του Κέκροπα, ή από τον Κήρυκα, το γιο του Ευμόλπου.

Στην Ορθόδοξη Εκκλησία, ο ιεροκήρυκας σε μια μητρόπολη είναι αυτός που κηρύσσει τον θείο λόγο, κάνει κηρύγματα και ομιλίες. Ο ιεροκήρυκας συνήθως είναι άγαμος κληρικός, όπως αρχιμανδρίτης ή βοηθός επίσκοπος ή τιτουλάριος μητροπολίτης.

## Βιβλιογραφία
*Γενική Ελληνική και Παγκόσμια ΥΔΡΟΓΕΙΟΣ, τόμος 7, Εκδόσεις Δομική, σελ. 225

Κατηγορία:Χριστιανικοί θρησκευτικοί τίτλοι και βαθμοί
Κατηγορία:Θρησκεία
Ponginae

Με τον όρο ***Ponginae*** εννοούμε μία υποοικογένεια της οικογένειας των ανθρωπίδων. Περιλαμβάνει αρκετά γένη, τα οποία είναι όλα αφανισμένα εκτός από το γένος *[[Pongo]]*, δηλαδή τους ουρακοτάγκους. Συγκεκριμένα στις Ponginae ανήκουν τα εξής γένη:

**[[Pongo]]* (ουρακοτάγκοι)
*†*[[Gigantopithecus]]* 
*†*[[Sivapithecus]]*
*†*[[Lufengpithecus]]*
*†*[[Ankarapithecus]]*
*†*[[Ouranopithecus]]*

Οι Ponginae διαχωρίστηκαν από την εξελικτική πορεία των ανθρωπίνων (χιμπαντζήδες, άνθρωποι, γορίλες) 13 εκατομμύρια χρόνια πριν, όταν δηλαδή έζησε ο τελευταίο κοινός πρόγονος όλων των μεγάλων πιθήκων.

thumb|center|600px|Η θέση της υποοικογένειας Ponginae στο φυλογενετικό δέντρο των σωζόμενων ανθρωποειδών.

## Εξωτερικοί σύνδεσμοι
* 
* 

Κατηγορία:Ανθρωπίδες
Καθήκον

Η λέξη **καθήκον**, με τη γενικότερη έννοια κατά τη χρήση της, συνώνυμο της *υποχρέωσης*, υποδηλώνει την οποιαδήποτε πράξη που επιτάσσουν αποδεκτοί ρυθμιστικοί κανόνες κοινωνικής συμπεριφοράς και συνεργατικής δράσης. Ειδικότερα χρησιμοποιείται (επί το πλείστον) με την έννοια πράξης που υποδηλώνει "ρόλο" ή "λειτούργημα" με κάποια σχετική διάρκεια, (π.χ. συζυγικό, αστυνομικό, στρατιωτικό, καθήκον του πολίτη κ.ά.).

Πολλές φορές το καθήκον περιλαμβάνει και κάποια έννοια θυσίας, τούτο παρατηρείται περισσότερο στην εθιμοτυπία στους λεγόμενους "κανόνες εθιμοτυπίας" (rules of etiquette), αλλά και στον ορθό λόγο (ορθή ομιλία), όπου στις περιπτώσεις αυτές το επιβαλλόμενο δεν αποτελεί καθήκον. Κάτω από αυτό το πρίσμα κινούνται και οι ηθικολόγοι που προτάσσουν σε αντιδιαστολή τη σύγκρουση μεταξύ καθήκοντος και συμφέροντος.

## Διάκριση
**Α**. Από "νομικής άποψης", ανάλογα των νομικών κανόνων που επιτάσσουν σε πρόσωπα να πράξουν κάτι ή να απόσχουν πράξης, το καθήκον διακρίνεται σε:
# *Σχετικό καθήκον*, που πηγάζει από το Αστικό (Ιδιωτικό) Δίκαιο, (κυρίως σε αδικοπραξίες) και
# *Απόλυτο καθήκον*, που αφορά υποχρέωση που ορίζει η ποινική νομοθεσία και το οποίο δεν αντιστοιχεί σε δικαίωμα ατόμου.

**B**. Από "κοινωνικής άποψης" το καθήκον διακρίνεται σε:
# *Νόμιμο καθήκον*, που περιλαμβάνει την παραπάνω νομική διάκριση.
# *Ηθικό καθήκον*, που κατά ορισμένους διακρίνεται επιπρόσθετα σε "ελάχιστο" και "μέγιστο" ή "υπερβατικό" (π.χ. ηρωισμός), και σε
# *Πολιτικό καθήκον*, που ορίζεται ανάλογα, είτε ως "υποχρέωση εκτέλεσης" αξιωματούχων, είτε ως "υποχρέωση υπακοής" ή αφοσίωσης πολιτών προς την Αρχή.

## Σημείωση
* Ο όρος **καθηκοντολογία** έχει πλαστεί κατά μετάφραση ξενικών όρων, ειδικότερα στη σφαίρα της έννοιας του ηθικού καθήκοντος.

## Εξωτερικοί σύνδεσμοι

Κατηγορία:Νομικοί όροι
Κατηγορία:Ηθικές αρχές
Κατηγορία:Αρετή
Κατηγορία:Δίκαιο
Κυβέρνηση Νικολάου Δηλιγιάννη 1895

Η **Κυβέρνηση Νικολάου Δηλιγιάννη 1895** (Ιανουάριος - Μάιος 1895) ήταν *υπηρεσιακή κυβέρνηση* απαρτιζόμενη από εξωκοινοβουλευτικούς υπουργούς η οποία σχηματίστηκε μετά την παραίτηση της τελευταίας κυβέρνησης Τρικούπη, με σκοπό να διεξαγάγει τις εκλογές που προκηρύχθηκαν. Ο Νικόλαος Δηλιγιάννης (ανώτατος διπλωματικός υπάλληλος της Ελλάδας (πρέσβης) και συγγενής του Θεόδωρου Δηλιγιάννη) διέλυσε την Βουλή στις 20 Φεβρουαρίου  και προκήρυξε εθνικές εκλογές για τις 16 Απριλίου 1895.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Νικόλαος Δηλιγιάννης

* *«Επί των Εξωτερικών υπουργός»*:  Νικόλαος Δηλιγιάννης
* *«Επί των Εσωτερικών υπουργός»*: Ιωάννης Παπαδιαμαντόπουλος
* *«Επί των Οικονομικών υπουργός»*: Θεμιστοκλής Κετσέας
* *«Επί των Στρατιωτικών υπουργός»*: Νικόλαος Κ. Μεταξάς
* *«Επί της Δικαιοσύνης υπουργός»*: Σπυρίδων Π. Αραβαντινός
* *«Επί των Εκκλησιαστικών και της Δημοσίας εκπαιδεύσεως υπουργός»*: Άγγελος Βλάχος
* *«Επί των Ναυτικών υπουργός»*:  Δημήτριος Κριεζής

## Αναφορές


1895 01
Κατηγορία:1895
1895
Δήμος Ωρωπίων

Ο **δήμος Ωρωπίων** ήταν δήμος της ανατολικής Αττικής που σχηματίστηκε το 2002 από την συνένωση των πρώην κοινοτήτων Ωρωπού, Σκάλας Ωρωπού και Νέων Παλατίων. Βρισκόταν στο νοτειοανατολικό άκρο της Αττικής και συνόρευε με τις κοινότητες Συκάμινου, Μαρκοπούλου Ωρωπού και Μαλακάσας.  Έδρα του ήταν η Σκάλα Ωρωπού. Με την εφαρμογή του προγράμματος Καλλικράτης την 1-1-2011, ο δήμος Ωρωπίων συνενώθηκε μαζί με άλλους δήμους στον διευρυμένο Δήμο Ωρωπού.

## Διαίρεση
Ο δήμος περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2011):
: ** Δ.δ. Σκάλας Ωρωπού ** [ 3.775 ]
::* η Σκάλα Ωρωπού [ 1.289 ]
::* η Νέα Πολιτεία [ 404 ]
::* το Χαλκούτσι [ 2.082 ]
: ** Δ.δ. Νέων Παλατίων ** [ 3.647 ]
::* τα Νέα Παλάτια [ 2.423 ]
::* η Αγία Αικατερίνη [ 216 ]
::* ο Άγιος Αθανάσιος [ 57 ]
::* ο Άγιος Κωνσταντίνος [ 870 ]
::* οι Πόντιοι [ 81 ]
: ** Δ.δ. Ωρωπού ** [ 1.252 ]
::* ο Ωρωπός [ 860 ]
::* ο Κάμπος Ωρωπού [ 237 ]
::* τα Πλατάνια Ωρωπού [ 155 ]

## Δήμος Ωρωπίων 1871-1912
Δήμος με όνομα δήμος Ωρωπίων υπήρξε στην Αττική στο διάστημα 1871-1912. Προέκυψε από μετονομασία του παλαιότερου δήμου Πειραίας σε δήμο Ωρωπίων και περιλάμβανε τους οικισμούς: Σκάλα , Αυλώνας (Κακοσάλεσι),  Μαλακάσα,  Συκάμινο, Μαρκόπουλο Ωρωπού,  Κάλαμος ,  Άγιοι Απόστολοι και Μίλεσι. Ο δήμος διατηρήθηκε μέχρι το 1912 οπότε διασπάστηκε στις κοινότητες Σκάλας Ωρωπού, Ωρωπού, Μαρκοπούλου Ωρωπού, Καλάμου και Σαλεσίου (Αυλώνος).

## Παραπομπές


Κατηγορία:Δήμοι και Κοινότητες της Αττικής
Ιππότες της Αποκάλυψης

Οι **Ιππότες της Αποκάλυψης** ήταν χριστιανική αίρεση που άκμασε κατά τον 17ο αιώνα, με τους οπαδούς της να βρίσκονται κυρίως στη Γαλλία και στην Ιταλία. Πίστευαν ότι έρχεται ο «Αντίχριστος» και οργανώνονταν για να πολεμήσουν εναντίον του.

## Βιβλιογραφία
*Γενική Ελληνική και Παγκόσμια Υδρόγειος, τόμος 7, Εκδόσεις Δομική, σελ. 290

Κατηγορία:Μυστικές οργανώσεις
Κατάλογος Ισπανών βασιλικών συζύγων

## Οίκος των Αψβούργων

## Οίκος των Βουρβόνων

## Οίκος του Βοναπάρτη

## Οίκος των Βουρβόνων (πρώτη παλινόρθωση)

## Οίκος της Σαβοΐας

## Οίκος των Βουρβόνων (δεύτερη και τρίτη παλινόρθωση)

## Βλέπε επίσης
*Κατάλογος μοναρχών της Ισπανίας
*Κατάλογος βασιλικών συζύγων της Αραγωνίας
*Κατάλογος βασιλικών συζύγων της Καστίλης
*Κατάλογος βασιλικών συζύγων του Λεόν
*Κατάλογος βασιλικών συζύγων της Ναβάρρας


Ισπανικών
Κατηγορία:Κατάλογοι που αφορούν την Ισπανία
Αναστασία Γκοτζή

Η **Αναστασία (Νατάσα) Γκοτζή**, γεννημένη στις 4 Απριλίου 1987, είναι Ελληνίδα διεθνής αθλήτρια καλαθοσφαίρισης. Έχει ύψος 1,70 και παίζει στη θέση γκαρντ. 

## Καριέρα
### Συλλογικό επίπεδο
Η Νατάσα Γκοτζή γεννήθηκε στις 4 Απριλίου 1987 στην Πάτρα. Ξεκίνησε από την Ολυμπιάδα Πατρών και συνέχισε στον ΔΑΣ Ανω Λιοσίων, στον Αστέρα Εξαρχείων, στον οποίο αγωνίστηκε ως το 2008. Στη συνέχεια μεταγράφηκε στον Πανιώνιο και τέλος στον Κρόνο Αγ. Δημητρίου.

### Εθνική Ελλάδος
Τον Ιούλιο του 2002, σε ηλικία 15 ετών, κλήθηκε στην εθνική κορασίδων, με την οποία πήρε μέρος στο Πανευρωπαϊκό Πρωτάθλημα Κορασίδων 2002. Αγωνίστηκε επίσης στα αντίστοιχα ευρωπαϊκά πρωταθλήματα με τις εθνικές νεανίδων το 2005 και νέων γυναικών το 2006 και το 2007. Το 2009 κλήθηκε και έπαιξε για πρώτη φορά στην Εθνική Ελλάδας στους Μεσογειακούς Αγώνες στην Πεσκάρα.

## Στατιστικά με τις Εθνικές Ομάδες
* Εθνική Ελλάδας U16 (2002-2003): 17 αγώνες - 103 π.
* Εθνική Ελλάδας U18 (2003-2005): 15 αγ. - 113 π.
* Εθνική Ελλάδας U20 (2005-2007): 33 αγ. - 346 π.
* Εθνική Ελλάδας (2009): 2 αγ. - 16 π.

## Εξωτερικοί σύνδεσμοι
* 
* Παρουσίαση Εθνικής γυναικών στο Eurobasket του 2015 https://www.sport24.gr/basket/ayti-einai-i-ethniki-gynaikon-toy-eurobasket.8301026.html
* Στατιστικά στο Euro Cup γυναικών το 2017 https://www.fiba.basketball/europe/eurocupwomen/2017/Anastassia-GKOTZI
* Πληροφορίες και στατιστικά δεδομένα στην ιστοσελίδα του Eurobasket https://basketball.eurobasket.com/player/Anastasia-Gkotzi/107486?Women=1&
* Στατιστικά της ανά χρονιά και διοργάνωση στην ιστοσελίδα της FIBA, της Διεθνής Ομοσπονδία Καλαθοσφαίρισηςhttps://archive.fiba.com/pages/eng/fa/player/p/pid/41930/sid/9464/tid/291/tid2//_/2015_EuroBasket_Women/index.html



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Ολυμπιάδας Πατρών
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Αστέρα Εξαρχείων
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Σουρμένων-Ελληνικού
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιρίστριες Ολυμπιακού Πειραιώς
Diaspora

Το **Diaspora** (τυποποιημένο ως **diaspora*** ) είναι ένα μη κερδοσκοπικό, κατανεμημένο κοινωνικό δίκτυο, που ανήκει στους χρήστες. Αποτελείται από μια ομάδα ανεξάρτητων κόμβων (που ονομάζονται *pods* ) που αλληλεπιδρούν για να σχηματίσουν το δίκτυο. Το κοινωνικό δίκτυο δεν ανήκει σε κανένα πρόσωπο ή οντότητα, με αποτέλεσμα να μην υπόκειται σε εταιρικές εξαγορές ή διαφημίσεις. Σύμφωνα με τον προγραμματιστή του, «ο κατανεμημένος μας σχεδιασμός σημαίνει ότι καμία μεγάλη εταιρεία δεν θα ελέγξει ποτέ τη Diaspora». 

Το έργο ιδρύθηκε από τους Dan Grippi, Maxwell Salzberg, Raphael Sofaer και Ilya Zhitomirskiy , φοιτητές στο Courant Institute of Mathematical Sciences του Πανεπιστημίου της Νέας Υόρκης. Η ομάδα έλαβε crowdfunding άνω των 200.000 $ μέσω *του [[Kickstarter]]*. Μια καταναλωτική alpha έκδοση κυκλοφόρησε στις 23 Νοεμβρίου 2010.

Το λογισμικό Diaspora έχει άδεια χρήσης σύμφωνα με τους όρους της GNU-AGPL-3.0.  Την ανάπτυξή του διαχειρίζεται το Diaspora Foundation, το οποίο αποτελεί μέρος του Δικτύου Υποστήριξης Ελεύθερου Λογισμικού (FSSN). Το FSSN διοικείται με τη σειρά του από τον Eben Moglen και το Software Freedom Law Center. Το FSSN λειτουργεί ως οργανισμός-ομπρέλα για την ανάπτυξη του Diaspora  και διαχειρίζεται την επωνυμία, τα οικονομικά και τα νομικά περιουσιακά στοιχεία του Diaspora. 

## Παραπομπές


## Εξωτερικοί σύνδεσμοι

* The Diaspora Project - Επίσημη ιστοσελίδα 
* Diaspora Forum 
* Η σελίδα του Diaspora στο GitHub 

Κατηγορία:Ελεύθερο λογισμικό
Κατηγορία:Ιστοσελίδες κοινωνικής δικτύωσης